Leonardo Spinazzola

Leonardo Spinazzola (()1993-yil 25-martda Italyaning Foligno shahri, Umbria tumanida tugʻilgan) — Italiyalik professional futbolchi, A Seriya vakili Rim shahrining "Roma" klubi va Italiya milliy futbol terma jamoasida chap qanot yarim himoyachisi va qanot himoyachisi sifatida oʻynaydi.

Klubdagi faoliyati

Siena bilan dastlabki yillar va "Yuventus"ga ijaraga berilishi 
Foligno shahrida tug'ilgan Spinazzola professional faoliyatini Siena klubining yoshlar jamoasida boshlagan.  2010-yilda u Primavera jamoasiga tayinlangan holda vaqtinchalik ijara shartnomasi asosida "Yuventus" ga qo'shiladi. 2012-yil iyun oyida "Yuventus" 400 000 yevroga evaziga futbolching transfer huquqlarining yarimini sotib oladi.

2012-yilning 5-iyulida Spinazzola va Filippo Boniperti B Seriyaning "Empoli" klubiga bir mavsumga ijaraga beriladi. 1-sentabr kuni safarda "Novara" jamoasiga qarshi 2:2 hisobida durang o'yinida ikkinchi bo'limda zaxiradan maydonga tushadi va jamoa tarkibidagi dastlabki professional o'yinini o'tkazadi va . 

Spinazzola o'zining birinchi golini Livorno jamoasiga qarshi bahsda uradi, ammo jamoasi 2:4 hisobida mag'lub bo'ladi. Mavsumda faqatgina yettita o'yinda maydonga tushganidan so'ng, uning ijara muddati qisqardi va 2013-yil yanvar oyida vaqtinchalik ijara shartnomasi asosida Virtus Lanciano jamoasiga o'tadi.

Spinazzola Virtus jamoasi tarkibida uchta o'yinda ishtirok etadi va shu uchta o'yinning barchasida zaxiradan maydonga tushadi. 2013-yil 10 avgustda o'zining ilk jamoasi Sienaga yana ijaraga beriladi. Siena tarkibida muntazam ravishda maydonga tushadi va 24 o'yinda bitta gol uradi.

2014-yil iyun oyida Siena va "Yuventus" o'rtasidagi futbolchining transfer huquqlari egalik shartnomasi yana yangilandi. Biroq iyul oyida Siena bankrot bo'lgach, "Yuventus" Spinazzolaning qolgan 50% transfer huquqini ham tekinga qo'lga kiritadi.

2014-yilning 11-avgustida Spinazzola A Seriyaning "Atalanta" jamoasiga ijara asosida qo‘shiladi. 23-avgust kuni u klubdagi debyutini Italiya kubogi doirasida Pisa jamoasiga qarshi o'z uyidagi 2:0 hisobida g'alaba qozongan oyinida o'tkazadi va o'yindagi so'nggi golini uradi. Spinazzola 31-avgust kuni Italiya oliy ligasida debyut qiladi va "Verona" ga qarshi o'yinning 82-daqiqasida Marselo Estigarribiyani almashtiradi. Futbolchilar Vicensza va Perugia bilan birga ijaraga olinganidan so'ng, Spinazzola 2016-yil iyul oyida Atalantaga qayatdi.

Yuventus 
"Atalanta"da ikki mavsumni ijarada o'tkazgan Spinazzola 2018-yilning o'rtalarida "Yuventus"ga qaytadi. Tizzasidan olgan jarohati tufayli 2018-2019-yilgi mavsumning birinchi yarmida o'ynay olmaydi. 11-noyabr kuni Spinazzola "Yuventus U19" tarkibida "Sassuolo U19" jamoasiga ga qarshi safarda 3:1 hisobida g'alaba qozongan o'yinda maydonga tushadi va 35-daqiqada raqib darvozasini ishg'ol etadi. Spinazzola "Yuventus"dagi debyutini 2019-yilning 12-yanvarida Italiya kubogi doirasida "Bolonya" ustidan mehmonda 2:0 hisobida g'alaba qozongan o'yinida o'tkazadi. "Yuventus"dagi debyutidan oldin Spinazzola "Yuventus U19" tarkibida ikkita o'yin o'tkazgan edi. U Chempionlar Ligasidagi debyutini 12-mart kuni o'z uyida "Atletiko Madrid" qarshi bahsda o'tkazadi. Yuventus o'sha o'yinda 3:0 hisobida g'alaba qozongan holda, turnirning 1/8 finaliga yo'l oladi. "Yuventus" jamoasi umumiy hisobda 3:2 hisobida g'alaba qozongan holda chorak finalga yo'llanmasini naqd qiladi.

Roma 
2019-yilning 1-iyulida Spinazzola “Yuventus”dan 29,5 million yevro evaziga Rimning "Roma" jamoasiga o‘tib, klub bilan to‘rt yillik shartnoma imzolaydi, Luca Pellegrini esa Romadan keksa senyora tarkibiga o'tadi. 2020-yil yanvar oyida Spinazzola Matteo Politano evaziga Milanning "Inter" iga o'tishga yaqin edi, biroq so'nggi daqiqada shartnoma buziladi, chunki "Inter" murabbiylarini Spinazzolaning jismoniy holati to'liq qoniqtirmaydi.

Milliy terma jamoada 
2017-yil 28-mart kuni Spinazzola Italiya milliy futbol terma jamoasi safida debyut o'yinini boshqa to‘rt nafar futbolchi bilan birga Gollandiyaga qarshi safarda 2:1 hisobidagi o‘rtoqlik uchrashuvida o‘rinbosar sifatida o‘tkazadi. 

2021-yil iyun oyida Spinazzola milliy terma jamoa bosh murabbiy Roberto Mancini tomonidan UEFA Evro-2020 uchun Italiya terma jamoasi tarkibiga kiritiladi. Turnirning 11-iyun kuni bo‘lib o‘tgan ochilish o‘yinida Turkiya ustidan 3:0 hisobida g‘alaba qozongan o'yinda Spinazzola o‘z ko'rsatgan o‘yini uchun UEFA tomonidan o‘yinning eng yaxshi futbolchisi deb topiladi. 26 iyun kuni u 1/8 finalda Austria termasi ustidan 2:1 hisobida g'alaba qozongan o'yinda qo'shimcha bo'limda Federico Chiesa tomonidan kiritilgan golga assistentlik qiladi va keyinchalik Matteo Pessina tomonidan kiritilgan g'alaba golida ham ishtirok etadi. O'zining o'yini tufayli UEFA tomonidan turnirda ikkinchi marta o'yinning eng yaxshi futbolchisi deb topiladi. 2-iyul kuni chorak finalda Belgiya terma jamoasi ustidan 2:1 hisobida g'alaba qozongan o'yinda Spinazzola tizza suyaginin yorilishi tufayli o'yinni davom ettira olmaydi va turnirda qaytib maydonga tushmaydi. 5-iyul kuni Spinazzolaning chap tizzasidagi jaroxati muvaffaqiyatli operatsiya qilinadi. 11-iyul kuni Spinazzola "Wembley" stadionida bo'lib o'tgan finalda Angliya terma jamoasiga qarshi final baxsida asosiy vaqtda hamda qo'shimcha bo'limlarda ham 1:1 hisobi o'zgarmay qoladi va Italya penaltilar seriyasida 3:2 hisobida g'alaba qozonadi. Spinazzola garchi Italiya terma jamoasi bilan Evropa chempioni bo'ladi. Spinazzola turnirning eng tezkor o'yinchisi bo'lib, vengriyalik Loïc Négo bilan tenglashib, 33,8 km/soat tezlikka erishadi.  Turnirdagi o'yinlari tufayli u turnirramziy jamoasiga kiritiladi.

O'yin uslubi 
Tabiatan Spinazzola o'naqay o'yinchi bo'lsada, chap qanotda to'liq himoyachi, qanot hujimchisi yoki qanot yarim himoyachisi sifatida o'ynashni afzal ko'radi. ko'p qirrali futbolchi, u maydonning o'ng tomonida ham o'ynashga qodir. Tez va hujumkor o'yinchi, u o'zining chidamliligi, jahon darajasidagi tezligi va tezlashuvi, jismoniyligi va sayqallangan dribling mahorati bilan mashhur bo'lib va bunday qobilyatlar unga qanotda yakkama-yakka vaziyatlarda raqib futbolchisini fintlar bilan dog'da qoldirishga imkon beradi. Shuningdek, u to'pni birinchi teginishdayoq to'xtatishga qodir, markazni kesib o'tish va jamoadoshlariga zarba berish uchun qulay uzatmalar amalga oshirish yoki qanotdan hujum qilish orqali jamoasining keskin hujumlariga katta hissa qo'shishi mumkin. Himoyada u o'zining oldindan ko'rishi qobiliyati va havodagi o'yini bilan o'z darajasini ko'rsatib kelmoqda. Uning ko'p qirraliligi, xarakteristikalari, roli va o'yin uslubi Italiya va "Yuventus"ning sobiq qanot himoyachisi Janluka Zambrotta bilan solishtirishga sabab bo'ladi, Spinazzolaning o'zi uning asosiy kumirlaridan biri sifatida keltirgan.

Shaxsiy hayoti 
2018-yil may oyida Spinazzola va uning qiz do'sti Miriam Sette birga o'g'il ko'rishsdi. 2020-yil 24-dekabrda ular turmush qurishdi. 2021-yil fevral oyida esa ikkinchi farzandi qizili bo'lishadi.

Faoliyat statistikasi

Klub

Xalqaro

Yutuqlar 
Yuventus yoshlar jamoasi

 Torneo di Viareggio : 2012 

Yuventus 

 A seriya : 2018–2019-yil
 Italiya Superkubogi : 2018-yil

Roma

 UEFA Yevropa konferentsiya ligasi g'olibi : 2021–2022-yilgi mavsum

Italiya

 UEFA Yevropa chempionati g'olibi : 2020-yil

Shaxsiy

 UEFA Yevropa chempionatining eng yaxshi ramziy jamoasi : 2020 
 UEFA Yevropa ligasining mavsumdagi ramziy tarkibi: 2020–2021-yilgi mavsum
 Torneo di Viaregjioning eng yaxshi futbolchisi: 2012-yil

Buyurtmalar

  5-sinf / Ritsar: Cavaliere Ordine al Merito della Italiana Repubblica : 2021

Manbalar

Havolalar 

 Leonardo Spinazzola at TuttoCalciatori (in Italian)
 FIGC profile 
 Leonardo Spinazzola at Soccerway
 สปินาโซล่า  At uoindex

UEFA Yevropa chempionatida gʻolib boʻlgan oʻyinchilar
UEFA Yevro 2020 oʻyinchilari
Serie A futbolchilari
Juventus F.K. oʻyinchilari
Futbol yarim himoyachilari
Italiya futbolchilari
Yashayotgan insonlar
1993-yilda tugʻilganlar